Skuad Sabil Malaysia

SKUAD SABIL MALAYSIA adalah badan uniform dibawah Pergerakan Pemuda UMNO. ia merupakan badan sukarela yang di anggotai oleh ahli UMNO tanpa mengira umur ataupun keupayaan fizikal.

Skuad ini dianggotai oleh anak-anak muda UMNO Malaysia secara sukarela dalam melaksanakan aktiviti-aktiviti kebajikan dalam masyarakat. Mereka juga bersedia pada bila-bila masa untuk mencurahkan bakti kepada masyarakat sewaktu ditimpa bencana dan musibah serta sebagai anggota keselamatan dan kesejahteraan khas buat para pemimpin dan peserta di dalam program-program himpunan rakyat.Skuad Sabil Setia Berkhidmat | Sinar Harian | 28 Ogos 2019 | https://www.sinarharian.com.my/article/45173/KOLUMNIS/Skuad-Sabil-setia-berkhidmat 

Skuad ini diwujudkan secara bertanzim dan bersistem di mana ia membolehkan peserta tidak sahaja mampu untuk mencurahkan khidmat bakti namun turut melatih mereka untuk bekerja secara sistematik, berkumpulan dan terancang. Ia juga merupakan satu platform baharu bagi para sukarelawan Pemuda UMNO Malaysia untuk mendalami ilmu berorganisasi dan berpasukan.

 Penubuhan 
Idea asal menubuhkan pasukan beruniform sukarelawan datang dari Pemuda UMNO Negeri Selangor dibawah kepimpinan YB Datuk Rizam Ismail , Ketua Pemuda Negeri Selangor pada tahun 2019 yang mahu sebuah badan yang khusus dalam membantu rakyat menghadapi masalah bencana alam dan masalah masyarakat di Selangor.

Idea ini mendapat perhatian Ketua Pemuda UMNO Malaysia, Dato Dr Asyraf Wajdi Dusuki dan diangkat ke peringkat Pemuda UMNO pusat dan kemudiannya di tubuhkan Skuad Sabil Malaysia.

Skuad Sabil Malaysia telah ditubuhkan secara rasmi pada 25 Ogos 2019 oleh Datuk Seri Dr. Ahmad Zahid Hamidi, Presiden UMNO di majlis penutupan Kursus Asas Skuad Sabil Malaysia Siri 1 di Institut Latihan Memperkasa Ummah (ILMU) Janda Baik.Skuad Sabil Kekuatan Baru Parti | 25 Ogos 2019 | UMNO Online | https://umno-online.my/2019/08/25/umno-iktiraf-skuad-sabil-pemuda-kekuatan-baru-parti/

 Motto 
Motto Skuad Sabil Malaysia ialah SETIA BERKHIDMAT

 Sumbangan 
Skuad Sabil Malaysia sejak penubuhannya telah menjalankan pelbagai peranan dan sumbangan antaranya:

 Banjir Besar Selangor 
Ketua Pergerakan Pemuda UMNO Malaysia, Dato Dr Asyraf Wajdi Dusuki telah mengarahkan Skuad Sabil dan Pergerakan Pemuda UMNO membantu mangsa-mangsa banjir di Selangor.Pemuda Umno, Skuad Sabil bantu mangsa banjir | 19 Disember 2021 | Malaysia Post | https://malaysiapost.com.my/2021/12/19/pemuda-umno-skuad-sabil-bantu-mangsa-banjir/

 Pasca Banjir Kuantan 
Pasukan Gerakan Am (PGA) yang sinonim dengan cogan kata ‘boleh digerakkan dalam apa jua keadaan’ turun padang membantu masyarakat setempat di Sungai Lembing yang terjejas teruk akibat bencana banjir tempoh hari.

Program itu diketuai Pegawai Pemerintah Batalion 7 PGA, Superintenden Azhari Nusi bersama 40 pegawai kanan dan rendah Batalion 7 PGA, Kem Bukit Galing di sini. 

Ia turut dibantu 150 anggota Skuad Sabil dari Johor dan 20 penduduk setempat.PGA, Skuad Sabil Johor laksana program pasca banjir di Sungai Lembing | 30 Disember 2021 | Utusan Malaysia | https://www.utusan.com.my/nasional/komuniti/2021/12/pga-skuad-sabil-johor-laksana-program-pasca-banjir-di-sungai-lembing/

 Advokasi Vaksinasi COVID1-19 
Skuad Sabil Kuala Terengganu menggerakkan seluruh jawatankuasanya membantu kerajaan mempergiatkan kempen pendaftaran penerimaan vaksin kalangan warga emas dan Orang Kurang Upaya (OKU).Skuad Sabil gerak kempen pendaftaran vaksin COVID-19 | 2 April 2021 | Berita Harian | https://www.bharian.com.my/berita/nasional/2021/04/802693/skuad-sabil-gerak-kempen-pendaftaran-vaksin-covid-19

 Skuad Sabil & Angkatan Pertahanan Awam 
Di Perhimpunan Agung UMNO (PAU) 2024 di Dewan Merdeka Pusat Dagangan Dunia (WTC), Presiden UMNO Datuk Seri Ahmad Zahid Hamidi mengumumkan Skuad Sabil akan di serapkan ke Angkatan Pertahanan Awam.

Pesuruhjaya Skuad Sabil Malaysia, Datuk Mohamad Fazly Zainudin menjelaskan Skuad Sabil Malaysia akan meneruskan lagi kursus latihan asas bersama Angkatan Pertahanan Awam Malaysia (APM) yang akan diadakan di setiap negeri seluruh Malaysia. 

Terdahulu, seramai 216 orang Pegawai Skuad Sabil Malaysia telah mengikuti Kursus Latihan Asas merangkumi ilmu pertahanan awam, pengurusan bencana, pengurusan kecemasan dan sebagainya bersama APM di Pahang.

Anggota Skuad Sabil Malaysia ini melayakkan mereka menjadi ahli APM melalui Civil Defence Emergency Response Team (CDERT).

“Presiden UMNO merangkap Timbalan Perdana Menteri, Datuk Seri Dr Ahmad Zahid Hamidi telah mengumunkan elaun kepada Skuad Sabil Malaysia sekiranya Angkatan Pertahanan Awam (APM) membuat panggilan bertugas jika berlakunya bencana seperti banjir dan sebagainya.

 RUJUKAN